**GUVERNUL ROMÂNIEI**

**HOTĂRÂRE**

**privind închirierea unui** **spațiu din domeniul public al statului și administrarea Institutului Național de Gerontologie și Geriatrie ”Ana Aslan”, unitate sanitară din subordinea Ministerului Sănătății**

În temeiul art. 108 din Constituţia României, republicată, ale art. 333 din OUG nr. 57/2019 privind Codul administrativ, cu modificările și completările ulterioare, ale art. 193 alin.(7) lit. d1) și alin.(8) din Legea nr. 95/2006 privind reforma în domeniul sănătăţii, republicată, cu modificările și completările ulterioare, ale art. 861 alin. (3), art. 868 alin. (2) din Legea nr. 287/2009 privind Codul civil, republicată, cu modificările ulterioare

**Guvernul României adoptă prezenta hotărâre.**

**ART. 1.** Se aprobă închirierea unui spațiu din domeniul public al statului și administrarea Institutului Național de Gerontologie și Geriatrie ”Ana Aslan”, unitate sanitară din subordinea Ministerului Sănătății, având datele de identificare prevăzute în anexa care face parte integrantă din prezenta hotărâre, pentru desfășurarea serviciilor de alimentație publică prin comercializarea de produse alimentare preambalate și pentru comercializarea produselor de uz personal.

**ART. 2.** (1) Închirierea spațiului prevăzut la art. 1 se va realiza prin licitație publică, în condițiile legii.

(2) Se împuternicește Institutul Național de Gerontologie și Geriatrie ”Ana Aslan”, unitate sanitară din subordinea Ministerului Sănătăţii, în calitate de administrator al bunului imobil, să organizeze procedura de licitaţie publică pentru închirierea spaţiului prevăzut la art.1.

(3) Contractul de închiriere se încheie de către unitatea sanitară prevăzută la alin. (2), pentru o perioadă de 5 ani, cu posibilitatea prelungirii acestuia prin act adițional pe o durată egală cu jumătate din durata inițială.

(4) O cotă-parte de 50% din chiria încasată, potrivit contractului prevăzut la alin. (3), rămâne la dispoziţia unităţii sanitare prevăzute la alin. (2), pentru întreţinerea imobilelor aflate în administrarea sa şi pentru dezvoltare, iar restul de 50% din chirie se va vira la bugetul de stat.

(5) Prețul minim lunar pentru închirierea spațiului prevăzut în anexă este de 0.8 euro/mp, echivalent în lei la cursul Băncii Naționale a României din ziua licitației.

(6) Închirierea spațiului prevăzut la art.1 se va realiza fără afectarea circuitelor medicale şi desfăşurarea şi organizarea activităţii medicale.

**PRIM-MINISTRU**

**ION – MARCEL CIOLACU**